ZMLUVA O DIELO č. ...../2017
uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami

Kupujúci:                     
	
Názov		 	         Obec Priepasné
Sídlo 			         Priepasné 109, 906 15 Priepasné
IČO 			         00 309 851
DIČ			         2021039845
IČ DPH		         nie je platiteľom DPH
Bankové spojenie 	         Prima banka Slovensko a. s.
Číslo účtu 		         SK75 5600 0000 0046 9171 2004        
Zastúpený 		         Peter Czere, starosta
Tel.				         034/ 654 74 35, 0907/ 747 667
	
/ďalej len "objednávateľ"/ 	

Predávajúci: 
Obchodný názov firmy :    
Miesto a sídlo :
V zastúpení štatutárneho orgánu	:
Bankové spojenie:    
Číslo účtu
IBAN     a SWIFT :    
IČO:   
DIČ:   
IČ DPH	:    
Zápis v obchodnom registri:  
/ďalej len „zhotoviteľ“
	
Zmluvné strany uzatvárajú zmluvu na dodávku tovaru, ktorá je výsledkom postupu zadania zákazky s nízkou hodnotou v súlade s § 117 Zákona 343/ 2015 Z.z o verejnom obstarávaní a o zmene a doplnení niektorých zákonov.

Čl. I
Predmet plnenia

1. Zmluvné strany sa na základe vzájomnej dohody rozhodli uzatvoriť túto Zmluvu,       
  predmetom ktorej je vykonanie diela: „Zvýšenie bezpečnosti a prevencie proti vandalizmu na verejných priestoroch v obci Priepasné“

2. Predmet Zmluvy je špecifikovaný v prílohe č. 2 tejto Zmluvy tvoriacej jej neoddeliteľnú 
     súčasť.
3. Touto zmluvou sa zhotoviteľ zaväzuje vypracovať a odovzdať objednávateľovi dielo podľa špecifikácií uvedených v tejto Zmluve a v prílohe č. 2. Objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať. 
4. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácia 
že disponuje s takými kapacitami a odbornými znalosťami, ktoré sú v realizácii potrebné.
5.Uzavretím tejto Zmluvy zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

Čl. II
Cena a platobné podmienky

1.	Na základe dohody zmluvných strán v zmysle §3 zákona č. 18/1996 Z.z. o cenách 
v znení neskorších predpisov zaplatí objednávateľ na účet zhotoviteľa za vykonané dielo 
.........................- Eur s DPH (slovom: ................................................................................. eur).
2.	Predmet diela bude financovaný vo výške 100% z prostriedkov  z nenávratného 
finančného príspevku –   Program rozvoja vidieka SR 2014-2020, PRE OPATRENIE 7  Základné služby a obnova dedín vo vidieckych oblastiach,   Pod opatrenie 7.4 – Podpora na investície do vytvárania, zlepšovania alebo  rozširovania  miestnych základných služieb pre   vidiecke obyvateľstvo vrátane  voľného času a kultúry a súvisiacej infraštruktúry.
3.	Objednávateľ uhradí dohodnutú zmluvnú cenu. Zmluvnú cena diela vykonaného 
na príslušnom mieste výstavby, určenú podľa Čl. II bod 1, zaplatí objednávateľ zhotoviteľovi na základe faktúry vystavenej zhotoviteľom po prebratí diela potvrdenom preberacím protokolom. Preberací protokol je špecifikovaný v prílohe č. 1 tejto Zmluvy tvoriacej jej neoddeliteľnú súčasť.
4.	 Zhotoviteľ vystaví faktúru v súlade so zákonom č. 222/2004 Z.z. o dani z pridanej hodnoty v znení neskorších predpisov. Splatnosť faktúry je  30 dní odo dňa vystavenia faktúry.
5.	V tejto sume sú na základe dohody zmluvných strán zahrnuté náklady na vykonanie prác a náklady na materiál potrebný pri vykonaní týchto prác špecifikovaných v prílohe č. 2.
6.	Zhotoviteľ sa zaväzuje vystaviť faktúru za vykonané dielo najneskôr do 14 dní odo dňa odovzdania diela.
7.	Faktúra sa považuje za zaplatenú dňom pripísania jej sumy na účet zhotoviteľa.
8.	V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.
Čl. III
Termín plnenia diela
1.	Zhotoviteľ vykoná dielo za podmienok dojednaných v tejto Zmluve v termíne 
do 90 dní od podpisu zmluvy oboma stranami.  Tento termín je možné predĺžiť len 
na základe vzájomnej dohody zmluvných strán alebo z dôvodu prípadných zlých poveternostných podmienok, kedy sa termín predlžuje o dobu, počas ktorej zhotoviteľ nemohol začať alebo pokračovať v stavebných úpravách. Za zlé poveternostné podmienky 
sa považujú dni, počas ktorých prší , sneží a nie je dosiahnutá denná teplota nutná pre montáž technológie a ak denná teplota klesne pod bod mrazu.
2.	Zmena termínu plnenia diela musí mať písomnú formu.
3.	Zhotoviteľ je povinný na žiadosť objednávateľa informovať ho o stave vykonaných prác vo vopred stanovenom termíne.

Čl. IV
Povinnosti zhotoviteľa

1.	Zhotoviteľ sa zaväzuje, že jeho pracovníci budú podľa svojich najlepších schopností 
a vedomostí spolupracovať s kompetentným pracovníkom objednávateľa a v prípade potreby sa budú riadiť jeho príkazmi.
2.	Informácie zo strany objednávateľa, s ktorými prídu pracovníci zhotoviteľa pri výkone svojej činnosti do styku sa považujú za prísne dôverné, vzťahujú sa na nich pravidlá zachovávania služobného tajomstva a zhotoviteľ sa zaväzuje neposkytovať tieto informácie tretej strane bez výslovného súhlasu objednávateľa.
3.	Zhotoviteľ je zodpovedný za prípadné škody spôsobené konaním jeho pracovníkov 
pri poskytovaní služieb podľa predmetu zmluvy. V prípade, ak dôjde k poškodeniu objednávateľa, je povinný všetkými prostriedkami a bez meškania dosiahnuť odstránenie následkov takéhoto konania.
4.	 Zhotoviteľ neručí za následné škody ani za stratu alebo znehodnotenie dát, ktoré vzniknú pri poruche výpočtovej techniky, ktorá nebola zavinená dodávateľom. 
5.	Zhotoviteľ sa zaväzuje, že kamerový systém je po technickej stránke inštalovaný a nastavený tak, že neumožňuje porušenie zákona o ochrane osobných údajov.

Čl. V.
Povinnosti objednávateľa

1.	Objednávateľ je povinný zabezpečiť prístup do všetkých priestorov určených 
a vyhradených pre realizáciu predmetu zmluvy.
2.	Objednávateľ sa zaväzuje, že nebude robiť žiadne zásahy do umiestnenia a nastavenia existujúcich zariadení bez konzultácie s dodávateľom a ani tak neumožní tretej strane.
3.	Objednávateľ je povinný podľa svojho najlepšieho vedomia a svedomia poskytnúť pracovníkom dodávateľa všetky dostupné informácie potrebné k plneniu predmetu zmluvy.
4.	Objednávateľ umožní dodávateľovi diaľkový dohľad nad existujúcou sieťou všetkých zariadení. 
Čl. VI
Vykonanie diela a jeho odovzdanie
5.	Zhotoviteľ vykoná činnosti spojené s predmetom diela podľa tejto Zmluvy 
na svoje náklady a nebezpečenstvo, pričom sa zaväzuje rešpektovať technické, špecifické 
a právne predpisy.
6.	Zhotoviteľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v priestore staveniska a vybaví ich ochrannými pracovnými pomôckami. 
7.	Zhotoviteľ vyzve písomne objednávateľa na prevzatie diela najmenej 3 dni pred dňom dokončenia diela. O odovzdaní a prevzatí diela spíšu zmluvné strany preberací protokol.
Čl. VII
Zodpovednosť za vady diela a záručná doba
1.	Zhotoviteľ zodpovedá za to, že predmet tejto Zmluvy je zhotovený podľa noriem vzťahujúcich sa na predmet plnenia, dohodnutých zmluvných podmienok, a že počas záručnej doby bude spôsobilý na použitie na obvyklý účel a zachová si obvyklé vlastnosti.
2.	Záručná doba je 2 roky od podpisu preberacieho protokolu, záruka 12 mesiacov 
sa vzťahuje len na napájacie časti.
3.	Objednávateľ sa zaväzuje, že prípadnú reklamáciu vady diela uplatní bezodkladne 
po jej zistení a to písomnou formou.
4.	Zhotoviteľ sa zaväzuje začať s odstraňovaním prípadných vád do 5 dní od uplatnenia oprávnenej reklamácie objednávateľa a vady bezplatne odstrániť v čo najkratšom technicky možnom termíne.

Čl.  VIII
Osobitné podmienky plnenia zmluvy

 .1    Zhotoviteľ sa zaväzuje, že v prípade, ak ako dodávateľ predmetnej zákazky bude potrebovať navýšiť svoje kapacity pre realizáciu predmetnej zákazky, v takomto prípade zamestná na realizáciu predmetnej aktivity osoby dlhodobo nezamestnané v mieste realizácie predmetnej zákazky ( obec, okres, VÚC).
2. Forma zamestnania týchto osôb nie je určená, t.j. môže sa jednať o pracovný pomer na kratší pracovný čas ( na dobu určitú alebo neurčitú ), o dohodu o prácach vykonávaných mimo pracovného pomeru atď.
Čl. IX
Sankcie
1.	V prípade omeškania zhotoviteľa s odovzdaním predmetu diela si môže objednávateľ uplatňovať nárok na  zmluvnú pokutu vo výške 0,03% za každý deň omeškania z ceny diela.
2.	V prípade omeškania objednávateľa s úhradou faktúr si môže zhotoviteľ uplatniť úrok z omeškania vo výške podľa zákona č. 513/1991 Zb. Obchodného zákonníka.
Čl. X
Zánik Zmluvy
1.	Táto Zmluva zaniká riadnym ukončením a odovzdaním diela zhotoviteľom objednávateľovi a zaplatením ceny za dielo podľa ustanovení tejto zmluvy objednávateľom zhotoviteľovi.
2.	Akékoľvek zmeny a dodatky Zmluvy musia mať písomnú formu a musia byť podpísané oboma zmluvnými stranami.
3.	Objednávateľ si vyhradzuje právo odstúpenia od zmluvy v prípade, ak by došlo 
k porušeniu povinností zhotoviteľa, pri ktorom môže dôjsť k materiálnym škodám alebo 
k ohrozeniu zdravia, či života, alebo k hrubému porušeniu technickej disciplíny zhotoviteľa 
pri zhotovení diela.
4.	Odstúpenie musí byť oznámené druhej zmluvnej strane písomne. V odstúpení musí byť uvedený dôvod, pre ktorý zmluvná strana odstupuje.
Čl. XI
Záverečné ustanovenia
1.	Zmluva môže byť zmenená len vo forme písomných dodatkov, podpísaných oprávnenými zástupcami oboch zmluvných strán za podmienky dodržania zákona č. 343/2015 Z.z. o verejnom obstarávaní resp. § 117 zákona
2.	Pokiaľ v Zmluve nie je dohodnuté inak, platia pre zmluvný vzťah ňou založený ustanovenia Obchodného zákonníka č. 513/.1991 Zb. v znení neskorších predpisov
3.	Prílohy tvoria neoddeliteľnú časť tejto Zmluvy. V prípade rozporu medzi prílohami 
a článkami Zmluvy, je rozhodujúce znenie ustanovení Zmluvy.
4.   Predmet zmluvy je financovaný formou nenávratného finančného príspevku, preto je dodávateľ, povinný umožniť oprávneným kontrolným zamestnancom vykonať vecnú kontrolu a kontrolu dokumentov v súvislosti s realizáciou projektu vo vzťahu k predmetu obstarávania počas trvania realizácie projektu a po dobu určenú riadiacim orgánom aj po skončení   realizácie projektu. 
5  Zmluva nadobúda účinnosť po splnení odkladacej podmienky, ktorá spočíva v tom, že dôjde k uzavretiu platnej a účinnej  zmluvy o poskytnutí nenávratného finančného príspevku medzi príslušným vykonávateľom pomoci a príjemcom pomoci,  ktorým je objednávateľ, a to na základe jeho žiadosti o poskytnutie nenávratného finančného príspevku z Program u  rozvoja vidieka  2014 – 2020 . V prípade neuzavretia zmluvy o nenávratný finančný príspevok v rámci uvedeného programu, verejný obstarávateľ si vyhradzuje právo využiť inštitút odkladacej podmienky a následne zmluvu anulovať. 
6. Zmluva je vypracovaná v 5 vyhotoveniach, z ktorých 2 sú určené pre zhotoviteľa 
a 2 pre objednávateľa a jedna pre Riadiaci orgán PPA.

Prílohy:
Príloha č. 1 – Preberací protokol prikladá uchádzač
Príloha č. 2– Predmet zmluvy detailná špecifikácia /Výkaz a výmer/ prikladá uchádzač

ZHOTOVITEĽ                                                      		OBJEDNÁVATEĽ

V........................, dňa ...........			                 V.........................., dňa ...........

.........................................................		                 ............................................................